text:
ORANJESTAD - Afpakteam conhuntamente cu varios otro instancia, manera Cuerpo Policial di Aruba, Aduana y Kustwacht, a haci invalnan na diferente adres na Aruba ayeranochi y a detene seis persona. Na varios lugar a haya un cantidad bastante grandi di fuel ilegal, cual a wordo tuma den beslag. Tambe a tuma un speedboat go-fast y e tres vehiculonan cu tabata wordo usa den e contrabanda aki den beslag pa Afpakteam.
LEY
Contrabanda di fuel ta prohibi pa ley. Baha combustible na canto, sigur cu e meta pa bendele, ta un crimen. Desde corto e importacion di combustible –otro cu na cantidad grandi- a wordo prohibi. Esaki ta dirigi riba particularmente cantidadnan chikito treci abordo.
LUCHA
E lucha contra e importacion, deposito y benta di fuel tin prioridad halto di Ministerio Publico y Afpakteam. E razon mas importante pa esaki ta e gran peligro cu traficacion ta trece cu ne pa personanan y propiedadnan. Den e ultimo lunanan por ehempel, a resulta cu un boto go-fast carga cu gasolin a coy candela riba lama grandi y a kima completamente. For di investigacion a resulta cu e fuel ta wordo transporta, baha, warda y bendi den nos vecindarionan na un forma totalmente ireglamenta y insigur. Ta papia pa su mes cu si un di e lugarnan aki den un vecindario yena cu cas, pega candela, e consecuencianan lo ta hopi grave. Un di dos motibo ta pa bringa competencia unfair. Fuel illegal ta wordo bendi na un prijs mucho mas abao, loke ta haci competencia hopi dificil.
ORANJESTAD – Ministerio publico a dicidi pa apela e sentencia den caso Fist (asesinato na de Vuyst), ya cu nan no ta di acuerdo cu e sentencia. Den e caso, ministerio publico a pidi bida largo pa e sospechoso Chalgut, pero debi na circumstancianan, huez a dicidi pa duna e sospechoso ‘solamente’ 20 aña di castigo di prison. Segun vocero di ministerio publico Ann Angela, “ e motibo ta cu OM a exigi principialmente bida largo como castigo maximo. Huez a mantene un otro cualificacion y pesey a yega na un otro castigo maximo. Dus ey tin un diferencia, esta, den e haltura di e castigo maximo”. Esey kier men cu e caso lo keda trata di nobo, cu consecuencia cu e caso por haya un otro buelta.
ORANJESTAD – E unico sospechoso den e caso di asesinato di de Vuyst (3 november 2017), J. Chaljub a keda sentencia na 20 aña di prison diabierna mainta, scapando asina di e sentencia solicita pa ministerio publico di bida largo. Motibo di e ‘reduccion di castigo’ segun huez, ta cu no por a deduci e motibo di e sospechoso pa a comete e crimenan, y ni kico e relacionan tabata di e crimenan cometi pa Chaljub.
ORANJESTAD – Diabierna mainta huez ta dicta sentencia den e caso FIST, miho conoci como e caso di asesinato na de Vuyst di aña pasa November. Tin un sentencia di bida largo ta colga riba cabez di e unico sospechoso J. Chaljub (47), cu si huez dicta esaki, lo ta un di e poco sentencia di bida largo dicta. E sentencia ta programa pa keda duna pa 8:15 diabierna mainta. Despues e sospechoso tin 14 dia pa apela esaki. E interes pa e caso y sentencia consecuentemente ta halto, mirando e embergadura cu e tabatin den comunidad, banda di esun di e dos criaturanan cu a muri aña pasa den e mesun periodo.
ORANJESTAD - Orden di Abogado contra cu KPA a suministra potret di captura di ilegalnan. Asina nan ta informa pa medio di un comunicado di prensa diaranson. Segun e comunicado, directiva di Orden di abogado regularmente ta ricibi kehonan di colega abogado tocante publicacion di portret di sospechoso nan (hopi biaha menornan di edad), victima nan di trafico of persona nan cu pa nan mala suerte ta presente un caminda na mal momento. Publicacion di tipo di portret nan asina por forma un infraccion grandi ariba bida personal, porta perhudica un persona pa un of otro motibo of por complica resocialisacion di un persona. Na mes momento naturalmente ta asina cu sociedad tin derecho ariba informacion adecuado y hasta por ta asina cu tin un interes en conneccion cu un investigacion cu cierto portret nan wordo publica. Esaki nan ta escogencia nan cu cada periodista mester haci ora di eherce nan trabou. Lastimamente cu na Aruba ta asina cu no tin regla codigo di ethica periodistico, no tin un ograno disciplinario, y periodismo como gremio no ta demostra capacidad di autoregulacion. Orden di Abogado ta considera esaki di ta un problema serio.
ORANJESTAD - E cooperacion entre e partnernan di Veiligheidshuis Aruba ta andando bon. Asina un comunicado di ministerio publico a bisa dialuna atardi. E necesidad pa cooperacion structural entre e partnernan den enseñanza, husticia, cuido y den e cadena social ta visto for di nan participacion activo na e reunionnan di cuido y seguridad di Veiligheidshuis. E reunion general aki ta tuma lugar cada dos siman pa discuti casonan di famianan y personanan individual y pa trata nan problemanan riba tereno di sociedad, social y/of hudicial. E meta ta pa capta problemanan serio den un fase mas adelanta posible, pa asina busca solucionnan y medidanan.
ORANJESTAD - Ministerio Publico y Cuerpo Policial di Aruba dialuna atardi a pidi asistencia di pueblo di Aruba den soluciona e hincamento di prome di september 2018 den vecindario di Sand Bar na Palm Beach, den cual e homber hoben Camilo Carreño Sosa a sufri heridanan cu a costa su bida. Desde e anochi ey, Polis no tin ningun rastro di e sospechoso Ryson Juleano Paskel, naci na Aruba riba 24 di oktober 1998.


c: text/html

text:
WILLEMSTAD,– Korte den promé instansia lo dikta sentensia mañan den e kaso Dubnium, unda den e kaso aki tin 4 sospechoso.
E sospechoso mas importante ta Jacinta Constancia kende tabata Minister na momentu ku e proyekto mester a inisiá. Ta trata aki di un kaso ku a kuminsá investigá for di aña 2013, unda awor a presentá esaki den korte.
Den e kaso aki tambe tin Anbertus Scoop, Gianni Benschop i Annaliza Mathilda. E sospechosonan a presentá na tratamentu di e kaso ku nan abogadonan, unda Ministerio Públiko tabata fuerte di nan rekisitorio, miéntras tambe e abogadonan a pleita pa nan kliente.
E sospechoso Constancia tabata hopi habrí den sala di korte, unda el a konta su bida miéntras tambe el a bisa kon segun e tur kos a bai. El a ninga di sa algu di e plaka ku a Sali for di kaha di gobièrnu, unda esaki a subi diferente kuenta bankario personal i bai disparsé.
Tur esaki despues ku a inisiá ku un proyekto di Mondjkapjes, unda na e okashon aki kier a kumpra esakinan for di eksterior. E hòmber Benschop kende lo mester a pone su negoshi disponibel, unda na e okashon aki a pasa plaka riba e kompania Li Mei Wie, kual a resultá di ta nòmber di frei di Scoop na China.
Tambe a bin dilanti den e kaso aki ku Scoop a pasa plaka riba vários kuenta bankario, unda despues el a lanta plaka for di vários kuenta. E sospechoso Constancia a bisa ku e no sa nada di e plakanan aki, unda tambe el a bisa ku nunka el a skibi karta i tampoko a firma esaki.
El a bisa ku ta Scoop i Mathilda mester ta esnan ku a plania tur e kos aki, hasiendo mal uzo di nan poder. Jacinta kende ainda ta kasá ku Anbertus a bisa ku e hòmber a kobr’e 25 mil florin antiano, pa firma e divorsio.
Tambe Constancia a bisa ku a hasi investigashon pa sa di unda e mail ku a yega serka Benschop a bin, unda a bin saka afó ku e mail aki a bini for di un provedor Flow, kual mesora el a anjadi ku e no ta uza e provedor aki. El a bisa ku su trahadonan i tambe su kasaa tabata dispone di su kodiko di seguridat, unda el a bisa ku nan a hasi esaki ku su mail.
Den e kaso aki Ministerio Publiko a konta ku fiskal mr. Out ku a bisa ku 40 mil mondkapjes mester a bin Kòrsou, despues ku un total di 365 mil florin antiano a Sali for di kaha di salubridat via di BZV. E sospechoso Constancia a remarká ku Mathilda tabata traha pe temporada e tabata minister, unda e tabata konfia den dje.
Mathilda mes a splika ku ta Constancia a bin ku e idea di Mondkapjes, unda den un reunion ku a tuma lugá na Boogjes, el a pone nan na altura di su idea. Fiskal a añadí den e kaso aki ku ta Scoop i Constancia a plania tur kos, unda tambe el a bisa ku tin kastigu haltu pa e echo aki.
El a pidi un kastigu di 34 luna di prizòn pa Scoop, miéntras el a pidi mesun kastigu pa Constancia. Tambe el a pidi pa Contancia keda for di gobièrnu pa 5 aña. Pa e hòmber Benschop kende mester tabata kómplise den e kaso, fiskal a hasi un petishon di 15 luna di prizòn inkondishonal.
Pa loke ta trata e dama Mathilda fiskal a pidi pa deklar’é liber di tur akusashon, mirando ku no a haña prueba pa kastig’é. Mañan lo dikta sentensia den e kaso aki, unda tambe tin ku añadí ku Ministerio Públiko a inisiá ku proseso pa konfiská e plaka bèk.
…………………………………………………………………………………….
Hòmber nan sospechoso den atrako ‘Ride For The Roses’ dilanti wes
WILLEMSTAD,– Korte den promé instansia lo inisiá ku tratamentu di e kaso unda di dia kla a atraká fundashon ‘Ride for the Roses’.
Tur esaki despues ku 17 di yanüari tras di lomba 2 hòmber mester a presentá riba sitio di parker Orco Bank, unda a bai ku un tas ku tabata kontené plaka kèsh. Den e kaso aki a detené tur 2 sospechoso, unda nan lo mester presentá mañan den sala di korte pa promé biaha. Ta trata aki di Giorman Sambo, miéntras Sandy Daal tambe lo mester presentá. 2or di mèrdia lo inisiá ku e tratamentu di e kaso. Ta trata aki di e sospechoso Sambo di 21 aña, miéntras e otro hòmber tin 23 aña. E hòmber Sambo lo konta ku su abogado Scheperboer-Paris, miéntras Daal lo konta ku abogado mr. Smeulders.

robotstxt: allowed

filter: keep


text:
WILLEMSTAD,—-Si na e momentu aki tin grupo nan hubenil ku mester di un bon dj pa nan bai marcha kuné. ‘E Mulina’, tin e bon notisia pa bo. T’asina ku Team Ro-1 ta disponibel pa marcha hubenil 2019. Ta trata aki di un dj ku ta para 100% pa kalidat musikal.
Team RO-1 ku ya no ta un deskonosí mas den marcha nan di karnaval. Ta trata aki di un dj ku semper ta duna bon kalidat, ora ta trata di su trabou durante marcha, tantu di mucha i di hende grandi. I mas importante semper el a sa di tene kuenta ku OIDO dje Mucha nan.
Si bo ta interesá pa su servisio, djis hasi un yamada libramente na +5999-6698220 Of mail e na Djzoontje@gmail.com, pa asina bo grupo por pasa den kaya ku un bon kalidat di zonido, tambe nos tin ku bisa ku bo ta haña un pakete kompleto, paso den su preis ta inkluso Trailer,zonido,lus i generator. Esaki ta nifiká ku si bo ke bebe awa limpi, djis dal RO-1 na 6698220.


text:
PRESS RELEASE #02
April 06, 2018
Esta’un honor pa risibí un yamada di Ofisina di Promé Minister Rhuggenaath pa wordu invitá pa ta presente na Konseho di Minister den Fòrti anto pa ofishalmente risibí di Ministernan di su Kabinete e Standing Ordernan di Ride For The Roses.
Ku esaki Stichting Ride For The Roses Curaçao a haña otro ekspreshon di sostén signifikante na e ‘STANDING ORDER 1000 Awareness Tour & Movement’. Meta prinsipal di esaki ta pa konsientisá un I tur ku un sostén finansiero mensualmente, pues diesdos biaha pa aña tur aña, mediante un Standing Order, ta krea posibilidatnan grandi pa Prinses Wilhelmina Fonds por yuda pashèntnan ku ta sufri di kánser.
E Standing Order di Ride For The Roses Curaçao tabata tei kaba, pero no bon konosí ainda. Pues hendenan no tabata konsiente ku por a sosténé finansieramente mediante un Standing Order. ‘E tabata manera un barku mará na waf ainda sin produsí algu. Anto barku mará no ta gana fléte, pues nos a los e barku’ Asina Sr. Curd Evertsz a bisa.
Curd ta kanando mil kilometer pa konsientisá den nos komunidat tokante Standing Order anto den su kanamentu ta enfatisá ‘kontinuïdat’ den tur kos. Den kanamentu I moveshon en general, kontinuïdat den kuido ora di malesa, kontinuïdat den bringa e bataya kontra kánser anto naturalmente kontinuïdat den garantisá fluho kontínuo di sèn pa yuda Prinses Wilhelmina Fonds.
Por tuma kontakto ku Stichting Ride For The Roses Curaçao tokabte e Standing Order via di email: [email protected]t anto por bishitá Facebookpage di Ride For The Roses Curaçao, pa sigui e ‘developing story’. Tambe por yama Sra. Helena Seferina na 522.9762 òf Sr. Frans Heilgers na 560.0090, Email: [email protected]
SIGUI NOS & YENA BO STANDING ORDER!


text:
2 karta di frakshon di MFK atraves di sr. Gerrit F. Schotte lider di frakshon di MFK den Parlamento:
- Karta ku nunka no a yega Parlamento nos kier sa di Presidente di Staten kon bin esaki no a yega den nos man,Tópiko: Ministeriele Beschikking 18 sèptèmber 2018 (MB) relashoná ku benta di UTS (Privatisashon)
- Tópiko: Moshon di 9 di desèmber 2014, ta bisa reportá bek na Staten riba e plan pa buska un partner stratégiko, awor ta kla pa firma ku un kompania ku ta provedor di internèt sin informá nada na Staten, pa asina e bira “Gedane zaken nemen geen keer” ?
Na : Presidente di Parlamento di Kòrsou
Sr. W. Millerson
Wilhelminaplein
Presente
Kòrsou, 29 di sèptèmber 2018
Tópiko: Ministeriele Beschikking 18 sèptèmber 2018 (MB) relashoná ku benta di UTS (Privatisashon)
Sr. Presidente,
Na nòmber di Frakshon di MFK nos ta aserká bo ku e siguiente inkietut;
Den nos brivenbùs nos a haña un MB fechá 18 di sèptèmber 2018, firmá pa Minister Zita Jesus-Leito, den kual e ta lanta un komishon pa bende akshonnan di UTS (mira athunto).
Nos lo kier konfirmá serka bo persona algun inkietut ku nos tin;
- Greffie di Parlamento a risibí kopia di e MB aki manera ta wòrdu menshoná den e MB?
- Si e kontesta di pregunta 1 ta afirmativo, por informá frakshon di MFK kua fecha a risibí esaki i dikon e no a wòrdu publiká riba RIS?
- Si kontesta na pregunta 1 ta negativo, frakshon di MFK ta sugirí bo persona pa pone Minister Jesus-Leito na altura ku un MB ku a wòrdu firma for di 18 di september 2018, no a yega Parlamento te ku awe. Esaki no ta akseptabel ku despues di mas ku 10 dia ku a firma e MB ku Parlamento no a risibí esaki. Pero ya e MB ta riba kaya i manera ya indiká Parlamento mes no ta dispone di dje, manera ke laga aparentá ku menshon di Staten riba dje.
Pues nos ta spera ku lo bo sa di aklará nos inkietut ku urgensia, mirando e embergadura ku benta (Privatisashon) di propiedatnan di pueblo por trese kuné. Kòrda e desenlase pa ku e benta di Kas di Kòrsou na Den Haag kual a bai kompletamente robes.
Atentamente,
Na nòmber di Frakshon di MFK,
Gerrit Schotte
Lider di Frakshon di MFK
=============================
Na Minister di Tráfiko, Transporte i Planifikashon Urbano
Sra. Zita Jesus-Leito
Seru di Arrarat
Presente
Willemstad, 29 di september 2018
Tópiko: Moshon di 9 di desèmber 2014, ta bisa reportá bek na Staten riba e plan pa buska un partner stratégiko, awor ta kla pa firma ku un kompania ku ta provedor di internèt sin informá nada na Staten, pa asina e bira “Gedane zaken nemen geen keer” ?
Honorabel Sra. Minister Jesus-Leito,
Frakshon di MFK a keda asombrá ku un “Ministerieële Beschikking” (MB) ku a kai den nos brivenbùs, indikando ku konseho di Minister a bai di akuerdo ku un proposishon di bo persona pa lanta un komishon pa privatisashon di UTS i no pa buska un partner stratégiko.
Den un moshon di Parlamento di Kòrsou fechá 9 di Desèmber 2014, Parlamento di Kòrsou a bisa gobièrnu pa hasi lo siguiente;
Ta disidí:
Pa instruí gerensia i RvC di UTS atraves di gobièrnu di Kòrsou komo akshonista pa inisiá e proseso pa;
- Buska un partner stratégiko fuerte riba tereno di telekomunikashon pa UTS por
- Garantisá invershonnan nesesario i mantenshon di teknologia i
- Kalidat di servisio di telekomunikashon na bienestar di desaroyo ekonómiko i sosial di Kòrsou i
- Reportá esaki na Parlamento mas pronto posibel.
Ora nos lesa e karta di CFT na minister Gijsbertha i Presidente di Parlamento fechá 25 di Sèptèmber 2018 na paginá 6, CFT ta bisa lo siguiente di UTS;
“Voor wat betreft de dividendvordering op UTS verklaart de minister dat de regering van oordeel is dat er geen voorziening getroffen hoeft te worden. Ter onderbouwing heeft de minister een aandeelhoudersbesluit van 11 september jl. en brief van de UTS directie van 12 september jl. toegevoegd. Daarmee wordt een nieuwe invulling gegeven aan de vordering van ANG 37 miljoen van het Land op UTS. Na vereiste formele handelingen gaat UTS volgens het besluit van de aandeelhouders over tot het reserveren van boven-nominaal gestort kapitaal”
“De uitkering hiervan kan echter vanwege gebrek aan voldoende liquide middelen niet dit of volgend jaar worden gedaan en wordt gekoppeld aan de verkoop van aandelen aan een derde partij. Het land verkoopt hiermee zijn bezit, wat effect heeft op het vermogen. Hoe deze transactie de betaalbaarstelling van de vordering zal beïnvloeden blijft ook met dit besluit onzeker. Gezien het voorwaardelijke en daarmee hoog onzekere karakter van de uitbetaling van de vordering blijft het Cft bij zijn standpunt dat hiervoor een voorziening getroffen dient te worden”
“De directie van UTS zegt middels haar brief van 12 september jl. toe om vooruitlopend op een vervreemding van de aandelen door het Land, een voorschot van ANG 3 miljoen uit te betalen aan Curaçao en Sint Maarten tezamen. Wanneer voor de ANG 2,6 miljoen (aandeel Curaçao) te ontvangen ‘vooruitbetaling’ een concrete datum kan worden overeengekomen, ziet het Cft dit deel van de vordering wel als voldoende zeker. Voor het overige deel van ANG 34,4 miljoen blijft de aanbeveling staan om een voorziening te treffen ten laste van de gewone dienst en als dekking hiervoor alternatieve maatregelen te nemen”
For di e karta di CFT nos di Parlamento tin ku haña di kompronde ku Gabinete Rhuggenaath ta den proseso pa bende akshonnan di UTS pa haña sèn pa tapa buraku den presupuesto di Kòrsou, algu similar ku a hasi ku lantamentu di un Consultancy Bedrijf den HNO pa asina por fia atraves di un “onderhandse lening” 200 mion florin pa kaba Hospital nobo, loke lo trese e kosto total di HNO na alrededor di 700 mion florin.
Hasiendo uso di artikulo 96 di Reglamentu di Orden nos ta hasi minister
Jesus-Leito e siguiente preguntanan;
- Minister ta na altura di e kontenido di e Moshon di Parlamento fechá 9 di desèmber 2014?
- Minister ta na altura ku e moshon ta papia di;
- Reportá bèk na Staten;
- Buska Partner Stratégiko pa fortifiká UTS, no pa paga debe ni pa paga Gobiernu;
- Garantisá invershon nesesario den teknologia;
- Garantisá kalidat di servisio;
E moshon NO ta indiká, pa akshonista manda pidi CEO/Direktor pa privatisá UTS pa asina gobiernu haña sèn pa paga debe. No ta asina ta atendé ku propiedat di pueblo di Kòrsou. Tristu ta ku esaki ta sosodé sin outorisashon di representante di pueblo, kual ta Parlamento di Kòrsou.
- Minister por informá Parlamento di Kòrsou ku si ta bèrdat ku minister ta bezig ta bendiendo UTS of parti di UTS?
- Minister por informá Parlamento kua ta e akshonnan ku e komishon menshoná den e “Ministeriele Beschikking” (MB) di 18 september 2018 a hasi kaba?
- Dikon e MB ta bisa ku un kopia tin ku bin pa Parlamento i te awe mèrdia 29 di september 2018, ainda nos no a risibí esaki na Parlamento, Minister a manda e MB pa Parlamento si of no?
- Si kontesta na pregunta 5 ta negativo, ta hopi robes pa bisa for di 18 di september 2018 ku e MB lo bin Parlamento i tòg a retené esaki, Minister, ta krea un impreshon robes, ku ta mustra un intenshon maligno, kua ta e motibu ku e MB no a yega Parlamento?
- Kua ta e motibu ku Konseho di Minister a kambia for di buska un Partner Stratégiko i bin ku e formulá nobo di duna òrdu pa kuminsá bende akshonnan di UTS pa kapitalisá i asina akshonista por saka sèn for di UTS?
- Minister por informá Parlamento basá riba kua outoridat minister ta bendiendo UTS of parti di UTS, debí ku ta Parlamento so ta outorisá pa aprobá benta di propiedat di pueblo di Kòrsou i loke ta pasando awor aki no ta e deseo ku Parlamento a ekspresá den e moshon di 9 di desèmber 2014?
- Si e kontesta na pregunta # 6 ta bai ta moshon di 9 desèmber 2014 tene kuenta ku tin mas moshon aprobá ku mayoria ku Minister no ta ehekutando entre otro moshon di smart zoning?
- Minister por informá Parlamento si minister ta den negosiashon ku un tersera pa kumpra akshonnan di UTS?
- Si e kontesta ta afirmativo minister por informá kua ta e kompania aki i si ta un kompania establesé na Kòrsou ku ta provedor di internèt?
- Si kontesta na pregunta 10 i 11 ta afirmativo Minister por informá Parlamento dikon Minister no a reportá bek na Parlamento manera e moshon ta indiká i ya kaba ta den negosiashonnan ku un tersera i te ku kisas lo firma pronto?
- Minister por informá Parlamento si a envolví e sindikato SITCOM den e trayekto aki, di bende propiedat di pueblo pa e sindikato por sali na interes di nan trahadónan?
- Ta pago di “duurtetoeslag” i dividendo a hinka den e suma ku lo bai bende e akshonnan pa asina kumpli ku e òrdu ku CFT a duna na Minister di Finansa?
- A kue partner stratégiko tradusí i hasi esaki privatisashon manera tempu partido PAR a lanta STIP pa bende kompanianan di Gobièrnu?
- Kon nos tin ku wak e komishon i òrdu ku nan a haña algu similar na STIP?
- Unda den akuerdo di Gobernashon a indiká ku ta bai kuminsa privatisá?
- Ningun kaminda na mundu ora un kompania di estado no por paga dividendo, e akshonista ta obligá e kompania pa hasi un fiansa pa paga debe of dividendo na su akshonista. Esaki ta e forma ku gabinete Rhuggenaath kier implementá “Good Corporate Governance”?
For di ora bo drenta den un aventura di bende akshon di un kompania di estado ta debí ku e kompania tin problema. Ta di lamentá ku nunka a laga ARC drenta den UTS pa sa e orígen real di e problemanan den UTS. Den e kaso aki akshonista (lesa gobiernu di Kòrsou) tin problema finansiero anto ta obligá un benta pa asina por cash out pa paga debe. Den e kaso aki, segun nos di MFK ta tur dos motibu ariba menshoná ta forma parti di e desishon “adhoc” aki.
Frakshon di MFK ta spera ku minister Jesus-Leito ta tuma bon nota di e kontenido di e karta aki i kontestá nos preguntanan ku karakter di urgensia mirando e situashon penoso, ku nos di Parlamento mester a tende berdatnan via di un karta di CFT ku propiedat di pueblo ta na benta pa yuda tapa burakunan krea dor di un maneho finansiero kompletamente robes.
Atentamente,
Gerrit F. Schotte
Lider di Frakshon di MFK


text:
ORANJESTAD – Na Augustus anja pasa e organisacion di Baltimore Orioles despues di basta tempo a bolbe firma un pitcher como prospecto di pais Aruba. E hoben Gillian Wernet ta sigui den e mesun paso cu Calvin Maduro, Sidney Ponson y Radhames Dijkhoff y ta firma cu e ekipo di Orioles.
Gillian Wernet a start 2016 su temporada na Republica Dominicana unda cu e la start un total di 14 wega pa un ERA di 2.81 den 57.2 inning pitcha.
Mirando e bon actuacion di Wernet e ekipo di Orioles a opta pa Wernet sigui pa Sarasota, Florida unda lo e hunga den e Fall Instructional League specificamente pa e sigui desaroya mientras e ta hanja mas oportunidad di mira mas accion.
Nos di Sports Zone Aruba ta desea e hoben Gillian Wernet tur clase di exito!


text:
ORANJESTAD(AAN)– Diadomingo awor 26 di November di 10 or mainta pa 3 or merdia Fiesta di Cunucu na Tanki Leedert 65 ta e lugar pa celebra Aruba su Cultura un biaha mas.
Pa di 4 aña Stichting Monumentenfonds Aruba, Departamento di Cultura, Santa Rosa y Fundacion Museo Arubano ta organizando un Fiesta di Cunucu. E aña aki un biaha mas den e bario di Tanki Leendert.
Disfruta cu henter famia di un mercado organisa pa Santa Rosa cu entre otro; cuminda crioyo, cos dushi, productonan traha local manera por ehempel habón, zeta di coco, decoracion di Pasco traha na man y hopi mas.
Tambe lo tin un programa cultural cuminsando for di 10 or cu Caha di Orgel ‘Trupial’
Chaz Dancers, Bertha Wolff, Steelband ‘Steel Edition’, Tipico Ola Musical, Rosea Cultural, Hilyann Croes, Tipico Pegasaya, Gaita los Paranderos, Javina Besselink y di dos or pa tres or nos lo clausura e evento cu Grupo di Betico.
Sea prome of despues di disfruta di un dushi pasa boca na e mercado y gosa un tiki di e programa cultural lo por admira tambe den e cas e coleccion di muebles y artefactonan antiguo di Fundacion Museo Arubano caminda cu un persona di Museo lo ta presente tambe pa duna mas informacion pa asina por duna e publico presente un tiki mas informacion di e coleccion.
Y banda di disfruta den famia di evento, come dushi tambe lo por gana premio e aña aki sacando un selfie cu nos wantomba y upload esaki riba e pagina di Facebook di Stichting Monumentenfonds Aruba cu chens asina pa gana un weekend stay di La Cabana y un regalo di Aruba Aloe.


text:
Palm Beach – Diadomingo atardi 5:40 pm, polis a wordo avisa di un accidente entre dos auto na crusada di Palm Beach.
Na yegada di polis nan a constata cu tin cuatro persona herida, di cual dos ta adulto y dos mucha.
Tawata trata di un auto KIA y un Suzuki, ambos cu basta daƱo material.
Na e sitio a yega 2 ambulance y tambe e rapid respond di ambulance.
Mes ora paramediconan a cuminsa trata e heridonan.
Segun nos a compronde cu e auto KIA lo a pasa den luz cora y net momento cu e Suzuki tawata pasando den su luz berde. Esaki a causa e accidente.
Ambulance a transporta esnan levemente herida pa hospital, mirando cu algun tawata sinti dolor na curpa.
E crusada aki ta uno conoci pa basta accidente di auto, aunke cu tin luz di trafico.
Debi na e accidente aki, trafico a stagna ariba Sasaki y tamve ariba e caminda di Citgo Palm Beach direccion pabou.


text:
Prijs di accionnan riba Wall Street ta cay formal diabierna
NEW YORK, Merca- Prijsnan di e accionnan riba e Bolsa di Balor di New York, a cay full despues cu e ex asesor di...
Bitcoin ta yega un balor maximo di 11 mil dollar
Diaranson mainta e moneda digital di mundo, e bitcoin a marca un balor maximo ora di pasa 11 mil dollar. E bitcoin situa su...
Resumen di e Relato Mensual di Juli 2017: cantidad di placa...
Desaroyo monetario Den e luna di Juli 2017, e cantidad di placa den circulacion a aumenta cu Afl. 60,3 miyon te na Afl. 4.194,5 miyon,...
Resultado di indice di prijs di consumo pa October 2017
E CPI pa luna di October 2017 ta 117.12, loke ta representa un subida di 0.6% compara cu e indice di September 2017 (116.45)...
Banco comercial Aleman Deutsche Bank ta recomenda pa no inverti den...
BERLIN, Alemania- E banco Aleman, Deutsche Bank a uni su mes na e rij largo di institucionnan cu ta recomenda pa evita di inverti...
Un dollar ta supera 80 mil bolivar riba mercado paralelo, reflehando...
CARACAS, Venezuela- E tipo di cambio paralelo den e cayanan di e pais a marca un avance nobo cu ta refleha e inflacion cu...
Venezuela a yega na acuerdo cu Rusia pa restructuracion di debe
MOSCU, Rusia- Venezuela, declara den default parcial pa varios agencia di calificacion di risico, diaranson a firma na Moscu un acuerdo pa restructura un...
Venezuela no ta logra yega na niun acuerdo pa refinancia su...
CARACAS, Venezuela- Inversionistanan a sali for di un reunion cu Maduro, cu saconan yen di chuculati caro y koffie, pero sin un panorama cla...
Bitcoin a perde casi 30% di su balor
E balor di bitcoin, e criptomoneda number un na mundo, a cay casi un 30% den e ultimo dianan y a experimenta su di...
Venezuela no a cumpli cu pago di bono y ta cay...
DELAWARE, Merca - E compania estatal electrico di Venezuela no a cumpli cu e pago di interes di un bono pa 650 miyon dollar,...
Desacuerdo riba e posibel benta di CNN pa un fusion cu...
NEW YORK, Merca- E reguladonan anti monopolio di Merca y AT&T Inc diaranson no a yega na un acuerdo riba e si e operado...
Snapchat planeando un rediseño na momento cu cantidad di usario ta...
Snap (SNAP), a compania madre di Snapchat, a bisa diamars ccu e ta planeando pa rediseña e aplicacion di mensaheria pa haci'e mas facil...
Prijs di combustibel ta subiendo y diesel ta mesun caro cu...
AMSTERDAM, Hulanda- Esaki ta lo e asociacion di consumidor UnitedConsumers.com, cu ta sigui e prijs di fuel. Un liter di diesel aworaki ta costa...
BMW ta retira 1.4 miyon auto y SUV na Norteamerica pa...
WASHINGTON, D.C., Merca- E compania BMW pa di dos biaha ta haci peticion na e the National Highway Traffic Safety Administration pa retira e...
Presidente di Venezuela Nicolas Maduro a admiti cu no por paga...
CARACAS, Venezuela- Presidente di Venezuela, Nicolas Maduro a bisa den un programa di television diahuebs, cu Venezuela y su compania estatal, PDVSA, lo busca...
PDVSA ta enfrenta otro pago di 1.2 miyon dollar na debe
Caracas, VENEZUELA- E compania estatal Venezolano, Petroleos de Venezuela (PDVSA) ta enfrenta diahuebs un pago pa 1.2 miyon di dollar pa e vencemento di...
E balor di criptcoin ta supera 6 mil dollar
LONDON, Reino Uni- Diaranson e balor agrega di tur e criptcoin a yega un maximo historico di rond di 184 miyon dollar, según e...
Bolsa di balor di Tokio ta perde forsa despues di un...
TOKIO, Hapon- E Bolsa di Tokio a cera dialuna awe, cu perdida despues di cu siman pasa, el a pasa e racha di ganashi...
Venezuela a cuminsa cu e transferencia di e pago di su...
CARACAS, Venezuela- E compania estatal di petroleo (PDVSA) a bisa diabierna cu el a cuminsa cu e transferencia di cerca di 841.8 miyon dollar...
Debe mundial ta tres biaha mas grandi cu e produccion economico...
LONDON- E debe na nivel mundial a yega na un record di 226 biyon dollar, mas di tres biaha e produccion economico global anual...


text:
Lotto a cuminsa cu e campaña di Bashi Bonus riba 1 di December y e la termina riba 31 di december. Awe a saca e number di e ganado absoluto durante e sorteo di merdia di Lotto. E weganan participante tawata Mini Mega, Mega Plus y Lotto 5. Ticketnan mester tawatin 2 combinacion di number riba un solo ticket y ticketnan no-ganado so por a participa. Manera semper, mester a scirbi nomber, fam, adres y number di telefon riba cada ticket y deposita esakinan cerca un rebendedo.
E nomber ganado ta: R.C. Croes – Kas Ariba 3B
Palabranan di pabien ta bay na e ganado di e campaña Bashi Bonus di Afl. 10.000,- Pasa na Oficina principal di Lotto na Paardenbaaistraat 10, cu un ID valido y number di cuenta bancario pa buska bo premio.
Lotto, e loteria di Aruba tin diferente wega; Catochi, Big 4, 1OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e diferente weganan di Raspa y Gana. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.
Ganado di campaña Bashi Bonus ya ta conoci
Lotto a cuminsa cu e campaña di Bashi Bonus riba 1 di December y e la termina riba 31 di december. Awe a saca e number di e ganado absoluto durante e sorteo di merdia di Lotto. E weganan participante tawata Mini Mega, Mega Plus y Lotto 5. Ticketnan mester tawatin 2 combinacion di number riba un solo ticket y ticketnan no-ganado so por a participa. Manera semper, mester a scirbi nomber, fam, adres y number di telefon riba cada ticket y deposita esakinan cerca un rebendedo.


text:
LAS VEGAS, – — E polémika ku a dominá e siman aki den mundu di bòkseo ta glupsnan ku e bòksdó mehikano, Canelo Álvarez, lo kera uza den e pelea kontra di Gennady Golovkin, aunke segun tur kos ta indiká esaki ta tras di lomba.
E desishon ta asina sigur ku e Komishon Nevada ya tin e konosementu di e glupsnan ku ta bai keda usa pa mehikano komo e kazaho dia 15 di sèptèmber próksimo den T-Mobile Arena.
Di akuerdo ku fuentenan yega na e situashon, e glupsnan di boksdonan lo a yega djaweps na e Komishon estadounidense, esta ku 9 dia promé ku e pelea tuma lugá.
E glupsnan di Canelo lo no bai ta No Boxing No Life manera e tabata ke pero esunnan di Winning, manera la uza den e promé pelea na unda nan a keda empatá riba e karchinan di e wesnan.
Den kaso di Golovkin, esaki tambe lo uza e mesun fórmula, ya ku e último aki lo bai usa e glupsnan di marka Grant, manera e la hasi den su último peleanan, i por lo tantu no tabatin kontratempu ku esakinan despues ku nan a keda entrega na outoridatnan di Las Vegas.
Tur kos a kuminsá ora e “ team” di Gennady Golovkin a pidi e Komishon Atlétiko di Nevada pa e no permití glupsnan di “No Boxing No Life” di kua e bòksdó mehikano tabata pretendé di bai uza 15 di sèptèmber próksimo den nan duelo di desempate.
E glupsnan No Boxing No Life di kende Canelo a bini ta usando den su kampamentu di training i di kua e marka ta un proyekto personal di su entrenadó Eddy Reynoso, a bini ta keda uza kaba riba teranan mehikano den algun karteleranan, i tambe e torneo amatùr yama Kopa Guadalajara ku porsierto na unda ta partisipá un kantidat di 500 bòksdó di nuebe estado dje Repúblika mehikano.
Pero tur kos ta indiká ku e glupsnan traha na Mexico lo no por hasi nan debut riba e fecha di 15 sèptèmber na Las Vegas.
Na sèptèmber aña pasá ora ku nan a empatá den 12 rònt, Álvarez (40-1-2, 34 KOs) i Gennady Golovkin (37-0-1, 33 KOs) a yena un total di 22,358 fanátiko den T-Mobile Arena, i a produsí e mió takia den historia di bòkseo profeshonal na Las Vegas despues dje pelea Mayweather vs Pacquiao, na unda nan a rekoudá un total di 27 mion, 59 mil 850 dòler.


text:
A wòrdu tres aña (i tres dia, trinta i tres ora) for di promé version e login Transport a pasa ofer na wordpress.org login deposito.
Tempu siguridat muska.
Esaki ta e promé aña bista (29febrüari) bai tin un aña bista real pa Transport. E login a wòrdu diskurso di e deposito mas 50,000 biaha e aña aki i a tin un kresementu genealógiko di karakterístika i e kantidat total di idioma. I awe riba dia ku e edicion di Hmong Da nos ta e promé login pa piar un kantidat total di 66 idioma.
Esaki tabata un interesante (gusta, e tin un bida interesante) aña pa industria di produccion automatic i plugins, unda bo ta Google a kai kasi su confiabilidad ku API (solamente pa kambia den un patronchi di pago) mientras e Bon imponé nobo frontera. Transport super ku éksito e kambio, miéntras ku e otro plugins no a sobrevivi.
Kiko para e futuro pa Transport? Chikitu di poko nos keriendo algun kos nobo, trahando den nos vishon pa mehora e produccion di pagina ib, ora e kosnan ku ta bai wak ta kla – ta pafó. Miéntras, di sosten ta importante pa nos, bai biaha tin un simpel koredó elektróniko ku “e login ta bon” nos impulso bai sigui. T'asina ku si bo ta kere ku nos ta hasi bon, enano un liña, si bo ta kere ku nos mester mehora e kosnan, enano un opservashon, si bo ta kere ku ta huur, mi no sa por hasi bo a lesa e mensahe riba e punto di 😉
Deseá den nos mes un gran 4º aña, kisas tèrminá ku un poste mas grandi 🙂


text:
ORANJESTAD (AAN) – Organisacion di HammerSharks lo ta organisando tryouts preparando pa e temporada di Little League 2018. Baseball ta un deporte hopi popular na Aruba, muchanan ta entrena y desaroya no solamente fisicamente, pero tambe mentalmente.
E organisacion ta ofrese basebal recreativo y competitivo, cual ta algo comun den paisnan mas grandi y ta un necesidad pa nos isla tambe. “Nos muchanan ta have fun ora di training y ora di wega, gana of perde. Esey ta algo cu nos ta enfoca ariba dje atraves di e coaching staff. Nos organisashon ta traha semper cu e muchanan na prome lugar, nos coachnan ta serio, cualifica y cu hopi dedicashon y amor pa e deporte di baseball.” Gregory Milano president di e organisacihon ta elabora.
Recientemente un gran mayoria di nos coaching staff a atende e coaches clinic organisa pa Baseball Aruba, cu e meta pa sigui desaroya nan mes pa por sigui desaroya e muchanan. Tur mucha ta bon bini y lo no wordo nenga e oportunidad pa siña y alabes disfruta di e deporte di baseball. Si bo jui, sobrino, nieto of amigonan di cas ta gusta e deporte di baseball y ta interesa pa join un team serio y cu coachnan cualifica esaki ta e chens. E unico rekisito ta cu e yui mester tin smaak y ta dispuesto pa sinja e deporte, cu ta yuda entre otro na fortifica e hungador su disciplina y ta siñe traha den team.
HammerSharks tin teamnan den diferente edadnan di categorianan, Diahuebs awo dia 7 di December entre 4:00 – 7:00 lo tin tryouts pa e categoria 13/14 y den januari lo resumi cu tryouts pa e categorianan 5/6 y 7/8. Muchanan di 13 y 14 aña biba den e area di Noord y Oranjestad un parti ta keda cordialmente invita pa pasa na veld di Calabas pa un tryout.
Pa mas informacion y registracion por yama of whatsapp na cell#:592-9280, contact nos via nos Facebook Hammersharks Baseball Organisation of email: hammersharksbaseball@gmail.com


text:
Presidente di STA, sr. Diego de Cuba, ta elabora tocante STA su punto di bista riba e desaroyonan en cuanto e director di Elmar.
Sr. De Cuba ta splica cu ora e director a wordo geschorst, el a subi tereno di Elmar dos biaha sin e tin permiso pa haci esaki. E ta sinti cu esunnan cu a yud’e den esaki tambe mester wordo castiga y cu Directiva mester actua cu man duro pa cu e asunto aki. Pasobra e dos trahadonan di Elmar, un cu ta miembro di Sindicato Alfast y e otro di Sindicato STA, cu tabata geschorst a wordo prohibi pa subi cualkier tereno di Elmar y nan a cumpli. Mientras e director cu ayudo di cierto personanan si a viola e protocol y subi tereno di Elmar. E tipo di cosnan aki, pa STA, ta motibo pa retiro inmediato. Sr. De Cuba ta puntra ki mishi e director aki na Elmar. E ta puntra si e kier a kibra documentonan of sconde cosnan cu e no kier pa hende haya sa di dje. E uilersnan cu a pasa y cu bou su maneho cosnan a bay completamente robes y cosnan cu a wordo haci cu tabata conflicto di interes di marca mayor, esey ta bay ta su sentencia. Eynan ta caminda cu Directiva mester reacciona riba e director aki cu conscientemente a permiti e tipo di cosnan aki sosode.
Sr. De Cuba ta sinti cu e Directiva mester haci un investigacion hopi profundo cu e director di Elmar. Y no e director so, sino un trahado tambe cu a kita 20 di Juli ultimo, kende ta relaciona cu instalacion ilegal di coriente. Segun sr. De Cuba, e tin kabelnan di coriente cu plug unda e por plug su autonan electrico sin paga nada. E ta hay’e inaceptabel cu e persona aki ta bin cu un compania y uza coriente di Elmar pa cu esaki den dia cla. E ta haya cu tur persona envolvi mester wordo castiga. Sr. De Cuba ta mustra cu simplemente pasobra e director ta riba non-actief, no kiermen e trahadonan ta contento. Nan a manda un carta pa e Minister concerni indicando cu nan no kier e persona aki como director mas y e peticion aki ta sosteni pa hopi motibonan su tras. E ta spera cu nan por caba cu nan trabou di investigacion mas pronto cu ta posibel p’asina paz laboral por reina atrobe cerca Elmar.


text:
SELEBRASHON 10 ANIVERSARIO DI DIGICEL A KUMINSÁ AYERA
Sten van der Ham durante evento ayera tardi: ”Digicel ta ankrá den komunidat di Kòrsou. Nos tei pa keda!”
WILLEMSTAD: Digicel Kòrsou a duna inisio na selebrashon di nan désimo aniversario,”Ta un honor pa mi ta pará dilanti boso awe tardi pa selebrá 10 aña di Digicel Kòrsou”, esaki tabata palabranan di sr. Sten van der Ham, direktor di Digicel Kòrsou na momentu ku e’la hasi apertura di un evento spesialmente organisá pa prensa, empleadonan i un grupo selekto di invitado. “For di dia ku a tuma Curaçao Telecom (CT) te awòki, pueblo di Kòrsou por a konta ku nos pa tarifanan kompetitivo i konektividat di kalidat. Klaro, den transkurso di añanan nos komo empresa a krese i nos klientenan a krese huntu ku nos. No únikamente na kantidat pero na eksperensia tambe. Kòrsou por sigui konta ku Digicel pa hopi aña mas”.
“Durante di e último 10 añanan, Digicel Kòrsou a invertí 445 mion florin den ekonomia lokal. E aña aki nos lo sigui hasi esaki. Digicel tin 130 empleado, 97% ta lokal, nos ta ankrá den e komunidat di Kòrsou, esaki nos a demostrá na diferente okashon. Nos a pèrkurá pa durante di tur e añanan Kòrsou sinti presensia di Digicel. Ademas di kontribuí na ekonomia di Kòrsou, kreando kuponan di trabou i desaroyando talentonan nobo nos a pone nos skouder bou di diferente proyekto sosial i organisashonnan ku tin un impakto positivo den bida di e yu di Kòrsou”, asina Sten Van Der Ham a sigui bisa.
Durante di e evento pa prensa ayera atardi a introdusí diferente kampaña ku próksimamente lo forma parti di e trayekto di selebrashon. Asina por menshoná ku klientenan ku tin un postpago òf un prepago, ámbos lo por partisipá, ku chèns di gana premionan masha atraktivo! Pronto Digicel lo duna inisio na 10 dia di lokura ku deskuentonan grandi riba tarifa, telefon i otro produktonan. Di akuerdo ku Head of Marketing di Digicel Kòrsou, Shayenne Rock lo utilisá henter e plataforma pa selebrá 10 aña di Digicel na Kòrsou i ta inkluí Social Media. Gana premio ku Top-Up, Prepaid òf Postpaid. Ta dimes, ku si bo ta kliente di Digicel bo ta un ganadó kaba! Afiliá na e página di Facebook di Digicel pa keda na altura di tur oferta, eventonan òf detaye di kampaña i mira kon Abo tambe por partisipá.
Pa finalisá Sten van der Ham, direktor di Digicel Kòrsou a bisa,” Mi ta gradisí tur empleado pa nan dedikashon na nos empresa i pa garantisá satisfakshon di kliente, tambe un danki na tur kliente pa nan konfiansa i mi no por lubidá tur miembro di prensa ku den transkurso di añanan a bin ta sostené kada kampaña i esfuerso publisitario. Digicel lo sigui traha pa elevá e eksperensia di kada usuario. Esei ta nos kompromiso”.


text:
Minister Ruiz Maduro ta aplaudi Cas di Cultura pa haci uso di Trampolin pa Trabao Durante e Concierto di Gala C100 diasabra ultimo Cas di Cultura a haci uso di e servicio di e hobennan special di Trampolin pa Trabao. Minister Xiomara Ruiz-Maduro ta aplaudi e iniciativa aki di e ...Read More »
C100 tabata un bon momento pa reflexiona riba e balor di Arte y Cultura na Aruba
Segun Parlamentario di MEP, Sue-Ann Ras: “C100 tabata un bon momento pa reflexiona riba e balor di Arte y Cultura na Aruba” Diabierna y diasabra tabata tin e gran celebracion C100, cu ta simboliza 60 aña di existencia di Cas di Cultura y 40 aña di existencia di Departamento di ...Read More »
Mester haci arte y cultura accesibel pa tur mucha y hoben na Aruba
Parlamentario di MEP, Sue-Ann Ras: “Mester haci arte y cultura accesibel pa tur mucha y hoben na Aruba” Durante conferencia di prensa, parlamentario sra. Sue-Ann Ras di fraccion di MEP a toca un topico un poco controversial y cu ta un situacion cu sigur mester haya tur atencion. Ta trata ...Read More »
Resultado investigacion na Serlimar y revocacion di suspension miembro ‘ Management Team
Resultado investigacion na Serlimar y revocacion di suspension miembro ‘ Management Team’ Hunta di supervision di Serlimar despues di a haci un investigacion preliminario dia 7 di September 2018, a suspende 1 miembro di ‘Management Team’. Esaki pendiente un investigacion mas extenso. E investigacion aki a conduci na e resultado ...Read More »
SUBWAY ta aporta na Congreso C100
SUBWAY ta aporta na Congreso C100 Recientemente dianan 12 y 13 di Oktober a tuma lugar e Congreso Arte di Tarima en conexion cu e celebracion C100 di Cas di Cultura su 60 aña di existencia y Departamento di Cultura su 40 aña di servicio cultural. E congreso a conta ...Read More »
Parke Nacional Arikok ta presenta ‘Anochi di Pelicula’ pa luna di Oktober
Parke Nacional Arikok ta presenta ‘Nochi di Pelicula’ pa luna di Oktober Diasabra 20 di Oktober, Parke Nacional Arikok lo ta organizando otro Nochi di Pelicula, unda lo presenta 2 documentario di e serie di BBC, ‘Planet Earth II’, episodionan “Grasslands” y “Cities“. Bishitante di tur edad ta bon bini pa bin disfruta un anochi placentero bao di e tremendo cielo di nos Parke Nacional. Asina parke kier crea ...Read More »
Aruba ta cumpli debidamente cu e normanan internacional riba transparencia y intercambio di informacion fiscal
Minister Ruiz-Maduro a ricibi resultado positivo di OECD Aruba ta cumpli debidamente cu e normanan internacional riba transparencia y intercambio di informacion fiscal Dialuna mainta tempran Gobierno di Aruba a ricibi e grato noticia di OECD por medio di e Foro Global riba Transparencia y Intercambio di Informacion pa Meta ...Read More »
KVK TA PARCIALMENTE DI ACUERDO CU COBRANZA PA CUBRI GASTO DI PROCESA SUSHI
No ta apoya idea pa cobra pa cas di famia y negoshi: KVK TA PARCIALMENTE DI ACUERDO CU COBRANZA PA CUBRI GASTO DI PROCESA SUSHI Algun siman atras Camara di Comercio y Industria Aruba (KvK) a reuni cu Minister di Desaroyo Teritorial, Infrastructura y Medio Ambiente, sr. Otmar E. Oduber ...Read More »
Director di Elmar, Robert Henriquez ta wordo manda cas per 31 Oktober
Director di Elmar, Robert Henriquez ta wordo manda cas per 31 Oktober Un circulario den Elmar a informa dialuna atardi cu e relacion di trabao a wordo termina cu director di Elmar sr. Robert Henriquez. Henriquez a wordo someti na un investigacion y por deduci cu e lo no a ...Read More »
A instrui Departamento di Asunto Social pa no kita nada di nos pueblo
Minister Glenbert Croes: A instrui Departamento di Asunto Social pa no kita nada di nos pueblo Un pueblo su existencia ta e fundeshi di nos Pais y un pueblo su felicidad ta nos Pais su prosperidad. Mirando cu e problemanan social a wordo completamente ignora y neglisha p’e ultimo añanan ...Read More »
Mike Eman y AVP a aumenta prijs di coriente cu 35.7% den 8 aña y esaki ta fidedigno
Parlamentario Endy Croes ta splica cu a ricibi documentonan oficial di WEB ***Mike Eman y AVP a aumenta prijs di coriente cu 35.7% den 8 aña y esaki ta fidedigno Parlamentario Endy Croes a splica cu haciendo su trabao como Parlamentario usando su derecho pa haci preguntanan via canalnan oficial ...Read More »
Plan Educacion Nacional 2018-2030 Ta encera desaroyonan nobo den siglo 21
Minister Armando Lampe: ***Plan Educacion Nacional 2018-2030 SUB: Ta encera desaroyonan nobo den siglo 21 Recien Minister encarga cu Enseñanza, Armando Rudy Lampe a anuncia un proyecto cual e Minister a considera di ta esun mas importante di e decada di enseñanza na Aruba. Ta trata aki di e Proyecto ...Read More »
Arte den tur su facetanan ta importante pa e formacion di nos caracter como hende y como Pais
Arte den tur su facetanan ta importante pa e formacion di nos caracter como hende y como Pais Diabierna mainta na Cas di Cultura Minister di Finanzas, Asuntonan Economico y Cultura a haci apertura di e Congreso Arte di Tarima en conexion cu celebracion C100 di Cas di Cultura su ...Read More »
Director di Elmar, Robert Henriquez ta wordo manda cas per 31 October
Un circulario den Elmar a informa dialuna atardi cu e relacion di trabao a wordo termina cu director di Elmar Sr. Robert Henriquez. Henriquez a wordo someti na un investigacion y por deduci cu e lo no a pasa esaki na satisfaccion.Read More »
Awe DOW lo cuminsa cu trabaonan den Havenstraat Esaki lo dura 10 dia y lo traha di 7:00 pm – 7:00am
Director di DOW, sr. Marlon Croes: ***Awe DOW lo cuminsa cu trabaonan den Havenstraat SUB: Esaki lo dura 10 dia y lo traha di 7:00 pm – 7:00am DOW lo bay cuminsa cu trabaonan den Havenstraat y tin cierto cambionan den trafico cu lo bay tuma lugar. Segun director di ...Read More »
Departamento Meteorlogico di Aruba DMA ta informa cu hos no a subi tera y algun minuut despues a somenta
Quickvideo! Diabierna mainta algo prome cu 11’or riba social media hendenan a cuminsa post cu un hos a forma. Esaki a trece cu hopi hende a cuminsa saca potret y pone esaki riba social media. E hos a forma den e parti pa nort di Aruba, unda cu na diferente ...Read More »
Sr Alexander Tromp di Digicel ta anuncia cu algun cellular nobo cu Digicel lo ta ofreciendo na nos comunidad cu lo por trece balor
Quickvideo! Sr alexander tromp, di digicel ta anuncia cu algun cellular nobo cu digicel lo ta ofreciendo na nos comunidad y con eskai lo por trece un balor agrega pa bo bida diarioRead More »
Parlamentario Edgard Vrolijk ta reacciona riba ponencianan cu a keda hasi pa Parlamentario Ryees cu peticion pa gobierno pa traha mas liher pa problemanan na scol
Quickvideo! Parlamentario edgard vrolijk, ta reacciona riba ponencianan cu a keda hasi pa parlamentario ryees relaciona cu e peticion pa gobierno traha mas liher pa soluciona problemanan na scol.Read More »
Parlamentario Shailiny Tromp Lee ta manda su palabra di felicitacion pa henter departamento di cultura cu ta celebrando 40 aña di existencia
Quickvideo! Parlamentario shailiny tromp lee ta manda su palabra di felicition pa henter departamento di cultura cu ta celebrando 40 anja di existencia, eherciando un trabouw excepcional cu bhopi balor pa nos islaRead More »
Sr Marlon Croes ta declara cu na varios areanan lo cuminsa traha e borchinan pa por guia automobilistanan corectamente
Quickvideo! Sr marlon croes ta declara cu na varios areanan cu lo cuminsa traha, lo percura pa tin e borchinan pa por guia automobilistanan corectamenteRead More »